KOMISIJAS REGULA (EK) Nr. 2155/2005

(2005. gada 23. decembris),

ar kuru groza specifikācijas elementus Regulas (EK) Nr. 1107/96 pielikumā sniegtajam cilmes vietas nosaukumam (Miel de sapin des Vosges) [ACVN]

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas preču ģeogrāfiskās izcelsmes norāžu un cilmes vietas nosaukumu aizsardzību (1), un jo īpaši tās 9. panta trešo daļu un 6. panta 3. punktu un 4. punkta otro ievilkumu,

tā kā:

IR PIEŅĒMUSI ŠO REGULU.

1. pants

Regulas (EEK) Nr. 2081/92 6. panta 1. un 2. punktā paredzēto procedūru nepiemēro 2. pantā minēto grozījumu gadījumā.

2. pants

Cilmes vietas nosaukuma “Miel de sapin des Vosges” specifikāciju groza atbilstīgi šīs regulas I pielikumam.

3. pants

Specifikācijas galveno elementu kopsavilkums pievienots šīs regulas II pielikumā.

4. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV L 208, 24.7.1992., 1. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).

(2) OV L 148, 21.6.1996., 1. lpp. Regulā jaunākie grozījumi izdarīti ar Regulu (EK) Nr. 704/2005 (OV L 118, 5.5.2005., 14. lpp.).

(3) OV L 64, 2.3.2004., 16. lpp.

Šķidrs medus, kas iegūts no nektāra, kuru bites ievākušas no Vogēzu eglēm; šim medum ir liegs aromāts un iesala garša, medus nav rūgts, un tam nav neraksturīgu piegaršu. Medus ir tumši brūnā krāsā ar blāvi zaļganu nokrāsu.”

II PIELIKUMS

KOPSAVILKUMS

Padomes Regula (EEK) Nr. 2081/92

“MIEL DES SAPIN DES VOSGES”

EK Nr.: FR/00204/11.7.2004

ACVN (X) AĢIN ( )

Šis kopsavilkums ir sagatavots informatīvā nolūkā. Lai iegūtu visu informāciju konkrēti par ACN vai AĢN produktu ražotājiem, ir jāiepazīstas ar visu specifikāciju, kas ir pieejama konkrētajā valstī un Eiropas Komisijas dienestos (1).

1.

Dalībvalsts kompetentais dienests

Nosaukums : Institut National des Appellations d'Origine Adrese : 51, rue d'Anjou – 75008 Paris Tālrunis : 01 53 89 80 00 Fakss : 01 42 25 57 97

2.

Grupa

2.1. : Nosaukums : Syndicat de défense du Miel de Sapin des Vosges 2.2. : Adrese : 2, chemin du Cant – 88700 Roville-aux-Chênes 2.3. : Sastāvs : ražotāji/pārstrādātāji (X) citi ( )

3.

Produkta veids

Klase 1–4 – Medus

4.

Specifikācijā sniegtais apraksts

(4. panta 2. punkta nosacījumu kopsavilkums)

4.1. Nosaukums

Miel de sapin des Vosges

4.2. Apraksts Šķidrs medus, kas iegūts no nektāra, kuru bites ievākušas no Vogēzu eglēm; šim medum ir liegs aromāts un iesala garša, medus nav rūgts, un tam nav neraksturīgu piegaršu. Medus ir tumši brūnā krāsā ar blāvi zaļganu nokrāsu.

4.3. Ģeogrāfiskais apgabals Vogēzu priežu medus ražošana ir izplatīta Vogēzu kalnu Lotringas nogāzēs, kurās, neskaitot Vogēzu departamentu, ietilpst arī dažas Mertas un Mozeles departamenta komūnas, Mozeles, Augšsonas departamenta komūnas, kā arī Belforas teritorija.

4.4. Izcelsmes apliecinājums Medus jāievāc (termins “ievākšana” aptver gan bišu darbu, gan izņemšanu no kārēm un medus sviešanu), jānotecina un jāakreditē ģeogrāfiskajā apgabalā, kas attiecīgi definēts šim nosaukumam.

Akreditācijas procesā jāiesniedz:

— deklarācija par stropu izvietojumu, kurā attiecībā uz katru saimniecību norādīts datums, kad šie stropi novietoti, stropu skaits un precīza to atrašanās vieta,

— ražas deklarācija, ko ik gadus sagatavo stropu skaitu deklarējušais ražotājs, norādot saimniecībā saražotā medus kopējo daudzumu, kā arī tā medus daudzumu, kas var pretendēt uz aizsargāta cilmes vietas nosaukuma piešķiršanu.

Turklāt ikvienam medus ražotājam ik gadus jādeklarē viņa rīcībā esošie medus krājumi.

Ieraksti reģistrā sniedz informāciju par medus izcelsmi un galamērķi, kā arī par to, kāds ir saražotā medus un apritē laistā medus daudzums.

Visu šo procedūru noslēdz zinātniskas analīzes un organoleptiskās pārbaudes, lai pārliecinātos par produkta kvalitāti un atbilstību standartiem.

Ar aizsargāto cilmes nosaukumu “Miel de sapin des Vosges” medu var tirgot tikai tad, ja par šo medu ir piešķirts akreditācijas sertifikāts, ko pēc iepriekš minēto pārbaužu veikšanas ir izsniedzis Cilmes vietas nosaukumu Valsts institūts atbilstoši nosacījumiem, ko paredz valsts tiesību akti, kas reglamentē attiecīgo nosaukumu.

Līdztekus produkta izcelsmes apliecinājumiem katram traukam piestiprina identificēšanas mehānismu, kas, trauku atverot, tiek salauzts. Šos identificēšanas mehānismus var saņemt, uzrādot akreditācijas sertifikātus.

4.5. Iegūšanas metode Šo medu iegūst no nektāra, ko ievākušas bites Vogēzu eglēs (Abies pectinata). Nektāru no egļu sulas izstrādā laputis, pēc tam to ievāc bites. Medus sviešana notiek, veicot centrifugēšanu aukstā veidā; medus obligāti ir jāfiltrē, kā arī jānotecina vismaz divas nedēļas. Medu pasterizēt ir aizliegts. Gatavs medus ir šķidrs. Saražotā Vogēzu egļu medus apjoms ik gadus atšķiras atkarībā no saražotā nektāra (tā sauktā “miellée”) daudzuma.

4.6. Saikne Vogēzu egļu medus ir produkts, kas ir ļoti cieši saistīts ar tā izcelsmes teritoriju; tas ir kā posms nepārtrauktā ķēdē, kas aizsākas ar Vogēzu eglēm – nebūt ne visbiežāk sastopamajiem skujkokiem Vogēzu masīvā, kas attīstās simbiozē ar augsni, kuru veido skābs substrāts, granīts un smilšakmens. Tieši no šīs sugas skujkokiem laputis iegūst sulu, ko pārstrādā nektārā, kuru ievāc bites, lai ražotu šim apgabalam raksturīgo medu.

Šā medus ražošana ir arī cieši saistīta ar Vogēzu reģionam raksturīgo skujkoku mežu audzēm, no kurām biškopji ir pratuši iegūt šo medu, kā arī saglabāt tā raksturīgās īpašības.

4.7. Kontroles iestāde

Nosaukums : I.N.A.O. Adrese : 51, rue d'Anjou 75008 Paris Nosaukums : D.G.C.C.R.F. Adrese : 59, Bd V. Auriol 75703 Paris Cedex 13

4.8. Marķējums Tā medus marķējumā, kam piešķirts aizsargātais cilmes vietas nosaukums “Miel de sapin des Vosges”, ietilpst norāde “Miel de sapin des Vosges”, kā arī norāde “Appellation d’origine contrôlée” vai “AOP”. Vārdiem “Appellation d’origine contrôlée” ir jābūt rakstītiem tūlīt pēc produkta nosaukuma un ne vairāk kā divreiz mazākiem burtiem. Visai šai informācijai ir jābūt sagrupētai vienā redzes laukā.

4.9. Valsts prasības Dekrēts par aizsargāto cilmes vietas nosaukumu “Miel de sapin des Vosges”.

(1) Eiropas Komisija, Lauksaimniecības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.